เรื่องร้องเรียน (สะพาน,PM2.5,ทางเท้า,ความปลอดภัย) วันที่ 2023-03-08 11:28:00 — แขวงลาดยาว เขตจตุจักร กรุงเทพมหานคร
งานก่อสร้างคูน้ำและทางเดินริมถนนวิภาวดีรังสิต บริเวณหน้าซอยวิภาวดี 42 ,ศูนย์รถยนต์นิสสัน,คอนโดยูดีไลท์ รัชวิภา ,หน้าศูนย์รถยนต์ Honda และตลอดเส้น มีกำหนดแล้วเสร็จเมื่อใด? ใช้เวลาก่อสร้างนานหลายปีมากๆ ซึ่งบริเวณนั้นเป็นจุดขึ้นลงสะพานลอย , มีป้ายรถเมล์ และเป็นแหล่งชุมชน มีผู้คนเดินพลุกพล่าน แต่การก่อสร้างล่าช้า ทางเดินชั่วคราวก็อันตราย (โดยเฉพาะช่วงคอสะพานลอย) มีหลุม มีเศษเหล็กโผล่ เวลาเดินผ่านจะมีฝุ่นทรายกระเด็นใส่เท้า สร้างความเดือดร้อนให้กับประชาชนที่ต้องเดินเท้าเป็นอย่างมาก อยากให้ตรวจสอบสัญญาก่อสร้างกับบริษัทผู้รับเหมา สัญญาก่อสร้างกำหนดแล้วเสร็จเมื่อไหร่ ผู้รับเหมาจะดำเนินการแก้ไขปัญหาการก่อสร้างล่าช้าอย่างไร และหน่วยงานที่เกี่ยวข้องอย่างกรมทางหลวงกรุงเทพฯ บกพร่องต่อหน้าที่ปล่อยปละละเลยไม่ควบคุมงานก่อสร้างหรือไม่ ควรรีบดำเนินการแก้ไขให้แล้วเสร็จโดยเร็วก่อนที่จะถึงฤดูฝน